જો તમારી ફાઈનાન્શીયલ સર્વિસીસ ફર્મ (નાણાકીય સેવા પૂરી પાડતી પેઢી)નો ધંધો બંધ થઈ જાય, તો ફાઈનાન્શીયલ સર્વિસીસ કોમ્પનસેશન સ્કીમ (FSCS – નાણાકીય સેવાઓ સામે વળતર અપાવતી યોજના) અહીં તમારાં નાણાંનું રક્ષણ કરવા માટે છે. અમે વિસ્તૃત પ્રકારની નાણાંકીય સેવાઓ તેમજ પ્રોડક્ટ્સને આવરી લઈએ છીએ, જેમ કે બેન્ક ખાતાં, રોકાણો, પેન્શનો, નાણાંકીય સલાહ, વીમા દલાલી, મોર્ગેજને લગતી સલાહ તેમજ ગોઠવણ. અમારું ભંડોળ નાણાકીય સેવા ઉદ્યોગમાંથી આવે છે અને અમારી સેવા મફત છે.